THMUI คว้างานลวดสลิง 3 โปรเจ็กต์ พร้อมลุยหางานเพิ่มรับภาคอุตฯฟื้น
THMUI คว้างานลวดสลิง 3 โปรเจ็กต์ พร้อมลุยหางานเพิ่มรับภาคอุตฯฟื้น
25 มี.ค. 2564

นายทชากร ลีลาประชากุล ประธานเจ้าหน้าที่บริหาร บริษัท ไทยมุ้ย คอร์ปอเรชั่น จำกัด (มหาชน) หรือ THMUI เปิดเผยว่า บริษัทชนะประมูลงานลวดสลิงทั้งกระบวนการตรวจสอบ และเปลี่ยนลวดสลิง จากท่าเรือเอกชนรายใหญ่ที่สุดในแหลมฉบังทั้งเฟส 1 และ เฟส 2 ระยะเวลาจำนวน 2 ปี
นอกจากนี้ บริษัทยังเซ็นสัญญากับ บริษัท ปูนซิเมนต์ไทย จำกัด (มหาชน) หรือ SCC ที่สั่งซื้อสินค้าลวดสลิงและอุปกรณ์ต่างๆ ระยะเวลา 1 ปี และเซ็นสัญญากับโรงไฟฟ้าแห่งหนึ่งใน จ.ระยอง ระยะเวลา 5 ปี
ทั้งนี้ การที่บริษัทได้รับงานดังกล่าวสะท้อนภาคอุตสาหกรรมเริ่มเดินหน้ากำลังการผลิต มีความจำเป็นต้องใช้ลวดสลิงและอุปกรณ์ต่างๆ เพิ่มขึ้น เนื่องจากลวดสลิงต้องมีการเปลี่ยนใหม่ตามอายุการใช้งาน ส่วนโครงการที่ถูกชะลอในช่วงที่ผ่านมา เริ่มเห็นสัญญาณกลับมาประมูลและขยายธุรกิจกันอีกครั้งในปีนี้
อย่างไรก็ดี บริษัทยังเดินหน้ารับโปรเจ็คต์ใหม่ต่อเนื่องรับภาพรวมเศรษฐกิจและอุตสาหกรรมฟื้นตัว หลังสถานการณ์การแพร่ระบาดในประเทศเริ่มผ่อนคลาย มองประเทศไทยยังมีการลงทุนจากงานเมกะโปรเจ็คต์ขนาดใหญ่ของภาครัฐบาลและเอกชน รวมทั้ง โอกาสในการขยายฐานลูกค้ากลุ่มท่าเรืออื่นๆ เพิ่มเติมอีก